Universitas Surabaya

Univèrsitas Surabaya (èkotè' UBAYA) arèya sala sèttong parghuruwan tèngghi swasta è Surabaya, Jhâbhâ Tèmor. UBAYA arèya nerosaghi Univèrsitas Trisakti Surabaya sè èpaddhek è taon 1966. Nyamana èghântè dhâddhi Univèrsitas Surabaya è taon 1968. Arè  dâddhina UBAYA ètettepaghi è tângghâl 11 Marèt 1968. Univèrsitas rèya anḍi' empa' kampus, kampus 1 bâḍâ è Ngagel, kampus 2 bâḍâ è Tenggilis, kampus 3 bâḍâ è Trawas, bân kampus 4 Ubaya West Campus. Kampus 1 lebbi èfokusaghi ghâbây rèktorat bân politèknik, kampus 2 ghâbây pândhidhigan S1 bân pascasarjhana, sarta kampus 3 ghâbây lalakon ajhâr outdoor (è lowar gheddhung). 

UBAYA ollè Akrèdhitas Institusi pangkat A dâri BAN-PT è taon 2015 bân 2 bintang è dâlem QS World University Rankings. Univèrsitas rèya jhughâ ècathet dâlem 50 Promising Indonesian Universities. Salaèn jârèya, Ubaya nengngennè pangkat 70 è dâlem UI Green Matric World University. 

 Asal-osolla 
Univèrsitas Surabaya sè èkotè' UBAYA arèya nerosaghi Univèrsitas Trisakti Surabaya sè èpabidhâ bi' Yayasan Trisakti Surabaya dhisar dâri pèkkèran tokoh-tokoh masyarakat, pangajhâr, pangosaha bân pamarèntah. Adhisar dâri pèkkèran Kopala Otama Yayasan Univèrsitas Trisakti Surabaya Raden Soekotjo sè bâkto jârèya dhâddhi Walè Kota Surabaya, nyama Univèrsitas Trisakti Surabaya èghântè dhâddhi Univèrsitas Surabaya kalabân ètettepaghi lèbhât Akta Notaris Djoko Soepadmo, SH No. 25 tângghâl 6 Marèt 1968 sarta pambhento'an bân panetteppân Pangurus Yayasan Univèrsitas Surabaya (UBAYA) bi' tokoh-tokoh akadhi R. Soekotjo (Kopala), Prof. A.G. Pringgodigdo (Wakèl I), Prof. Mr. Boedisoesetya (Wakèl II), Oe Siang Djie (Wakèl III), Tan Hay Siang (Wakèl IV), R. Achmad (Sèkrètaris), The Sik Lwan (Sèkrètaris Ghântè), Kwee Hong Tjwan (Bendhahara), Soewarno (Bendhahara II), sarta anggòtana: Drs. Kwee Kee You bân Achmat Jasir. Yayasan Univèrsitas Surabaya nallè mèlè Prof. Mr. Boedisoesetya dhâddhi Rèktor palèng adha'. È bâkto molaè UBAYA paddhek, parghuruwan rèya anḍi' 3 fakultas iyâ arèya Farmasi, Hokom bân Èkonomi bi' jhumla mahasiswa bâkto jârèya ra-kèra 850 orèng. È tângghâl 11 Marèt 1968 paddheghân gheddhung UBAYA è jhâlân Ngagel Jaya Selatan sè ampon abit ambu polana korang bèayana kaangghuy èpateros polè, bân tângghâl jârèya èkèngaè dâddhi arè dâddhina Ubaya.

 Sombher